Teodors Nete

Teodors Nete (dzimis , miris ) bija latviešu amatnieks, čekists, vēlāk PSRS Ārlietu tautas komisariāta diplomātiskais kurjers. 

 Dzīvesgājums 
Dzimis 1896. gadā Rīgā kurpnieka Jāņa Netes ģimenē. Ieguva 4 klašu izglītību.
Sociāldemokrātu kustībā Teodoru iesaistīja tēvs, kurš piedalījās 1905. gada revolūcijā. No 1914. gada bija sociāldemokrātiskās partijas biedrs.
Pirmā pasaules kara laikā 1916. gada aprīlī Rīgas apgabaltiesa izskatīja "Netes tēva un dēla lietu" par nekvalitatīvu zābaku piegādi armijai. Izmeklēšana ilga 13 mēnešus un galu galā Teodora tēvam Jānim piesprieda 3 gadus cietumā par sabotāžu, bet Teodoru mobilizēja armijā.
Latvijas SPR laikā 1919. gadā bija Jelgavas revolucionārā tribunāla loceklis. Pēc Stučkas valdības krišanas bēga uz Krieviju. Karoja Krievijas pilsoņu kara dienvidu frontē. 

Pēc kara beigām 1922. gadā sāka strādāt par diplomātisko kurjeru. Nogalināts 1926. gada 5. februārī starp Ikšķiles un Kokneses stacijām. Slepkavas bija Lietuvas pilsoņi Antonijs un Broņislavs Gabriloviči. Apbedīts Vagaņkovas kapos Maskavā.

 Piemiņa 
Ikšķilē pie dzelzceļa stacijas atradās piemiņas akmens Teodoram Netem; demontēts 2022. gada 18. augustā.

Netes vārdā tika nosaukts tvaikonis, dzejnieks Vladimirs Majakovskis veltīja Netem dzejoli "Biedram Netem — kuģim un cilvēkam" (Товарищу Нетте — пароходу и человеку).

 Atsauces 

 Ārējās saites 
 Борис Сопельняк. Мы идем сквозь револьверный лай…
 Могилы знаменитостей. Нетте Теодор Иванович (1896—1926)
 5 февраля — День памяти дипкурьеров, погибших при исполнении служебных обязанностей
 Сергей Турченко. Две смерти Теодора Нетте
 Эрик Екабсонс. Тайна Теодора Нетте

Kategorija:1896. gadā dzimušie
Kategorija:1926. gadā mirušie
Kategorija:Rīgā dzimušie
Kategorija:Ar Sarkanā Karoga ordeni apbalvotie
Kategorija:Latvijas sociāldemokrāti
Kategorija:Krievijas latvieši